
NARVA LINNAVALITSUS
K O R R A L D U S

Narvas

Põhieelarve vahendite kasutamise lubamine 

1. ASJAOLUD JA MENETLUSE KÄIK

Vastavalt linnapea 18.07.2012 käskkirjale nr 6561 on Narva Linnavalitsuse Arhitektuuri- ja Linnaplaneerimise Ametile üle antud investeeringuprojektide „Koolieelse  lasteasutuse “Pingviin“ aadressil Mõisa 1A, Narva rekonstrueerimine” (AS Vant) ja „Tehnilise infrastruktuuri ehitamine tööstuslikul territooriumil Kerese, Linda ja Suur-Aguli tänavate vahelisel maa-alal“ (OÜ Kommunaalprojekt) elluviimine. Kuna selleks ettenähtud eelarvelised vahendid on kuni linnavolikogu sellesisulise otsuseni Narva Linnavalitsuse Linnavara- ja Majandusameti eelarves, palub Narva Linnavalitsuse Arhitektuuri- ja Linnaplaneerimise Amet luba AS Vant ja OÜ Kommunaalprojekt tasuda arveid ameti eelarveliste arvelt kuni vastavate eelarveliste vahendite üleandmiseni Linnavara- ja Majandusameti eelarvest Arhitektuuri- ja Linnaplaneerimise Ameti eelarvesse. 
Projekti „Koolieelse lasteasutuse “Pingviin“ aadressil Mõisa 1A, Narva rekonstrueerimine” raames on vaja tasuda AS Vant arve summas 97 379 eurot ja projekti „Tehnilise infrastruktuuri ehitamine tööstuslikul territooriumil Kerese, Linda ja Suur-Aguli tänavate vahelisel maa-alal“ raames OÜ Kommunaalprojekt arve summas 15 000 eurot. Kokku moodustavad arved summa 112 379 eurot.
2. ÕIGUSLIKUD ALUSED

Vastavalt Narva Linnavolikogu 22.12.2011 määrusele nr 10 (Narva linna 2012. aasta eelarve kinnitamine, punkt 6) on eelarvelistel asutustel ja eelarveliste asutuste hallatavatel asutustel lubatud kasutada rahastamisallikate poolt toetatud ja Rahandusministeeriumi poolt kooskõlastatud projektide sildfinantseerimiseks eelarvelisi vahendeid. 
3. OTSUS

3.1 Lubada Narva Linnavalitsuse Arhitektuuri- ja Linnaplaneerimise Ametil kasutada põhieelarve vahendeid summas 112 379 eurot käibevahendina projekti „Koolieelse lasteasutuse “Pingviin“ aadressil Mõisa 1A, Narva rekonstrueerimine ” raames AS Vant arve summas 97 379 eurot tasumiseks ja projekti „Tehnilise infrastruktuuri ehitamine tööstuslikul territooriumil Kerese, Linda ja Suur-Aguli tänavate vahelisel maa-alal“ raames OÜ Kommunaalprojekt arve summas 15 000 eurot tasumiseks.
3.2 Vastavate eelarveliste vahendite üleandmisel Linnavara- ja Majandusameti eelarvest Arhitektuuri- ja Linnaplaneerimise Ameti eelarvesse taastada ameti eelarvelised vahendid.
4. RAKENDUSSÄTTED

4.1. Korraldus jõustub seadusega sätestatud korras.

4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemist.

